“Sadako DX”, Sekuel Ringu Yang Akan Ditayangkan Di Jepun Pada Tahun ini
Filem seram klasik Ringu (1998) arahan Hideo Nakata bukan sahaja melahirkan J-horror, tetapi juga mencipta watak ikonik Sadako, hantu berambut panjang yang mengerikan yang merangkak keluar dari peti televisyen selepas mangsanya melihat pita VHS yang disumpah.  Ringu segera menjadi popular dan memulakaan kegilaan ‘remake’ filem seram Jepun di Hollywood, dan juga telah memberi banyak inspirasi kepada filem-filem seram secara amnya.  Francais Ringu, atau juga dikenali sebagai The Ring mengandungi banyak filem termasuklah filem pendek dan siri televisyen. Kali terakhir Sadako menghantaui pawagam adalah pada tahun 2019 menerusi filem Sadako.  Kini, hantu popular bersedia untuk kembali apabila filem terbaru Sadako DX memulakan tayangannya di Jepun pada musim luruh ini.  Sadako DX diarahkan oleh Hisashi Kimura dari lakon layar yang ditulis oleh Yuya Takahashi. Bintang utamanya adalah Fūka Koshiba yang akan memainkan watak sebagai Ayaka Ichijo, seorang pelajar kolej yang memiliki IQ sebanyak 200.  BACA: 8 Seram Jepun Yang Pernah Cetuskan Fenomena Suatu Ketika Dahulu BACA: 8 Seram Jepun Yang Pernah Cetuskan Fenomena Suatu Ketika Dahulu BACA: 8 Seram Jepun Yang Pernah Cetuskan Fenomena Suatu Ketika Dahulu Seperti filem-filem sebelumnya, Sadako DX masih mengekalkan tunjang penceritaanya di mana orang yang melihat video yang disumpah akan menemui ajal dalam keadaan mengerikan.  Ayaka Ichijo adalah seorang pelajar siswazah yang sangat pintar dengan IQ 200. Bagaimanapun, adik perempuannya secara kebetulan telah menonton video terkutuk itu untuk berseronok. Dengan IQ yang tinggi, Ayaka Ichijo cuba merungkaikan misteri video terkutuk itu. Menurut laporan, Sadako DX masih lagi dalam peringkat pasca-produksi, dan tarikh tayangan tepat masih lagi tidak diketahui.  Adakah filem terbaru itu akan ditayangkan di Malaysia? tidak dipastikan, tetapi melihat pada Sadako yang ditayangkan di Malaysia pada 2019, tidak mustahil filem terbaru francais Ringu ini mungkin akan ditayangkan di pawagam tempatan. 